Ómar Ingi Magnússon
<s>Ómar Ingi Magnússon (Selfoss, 12. ožujka 1997.), islandski rukometaš i reprezentativac koji igra na poziciji desnog vanjskog ili desnog krila.</s><s>Trenutno igra za njemački klub SC Magdeburg.</s>

<s>Karijeru je započeo u omladinskom pogonu lokalnog UMF Selfossa, odakle je 2014. godine prešao u Valur u Reykjavíku.</s><s>Nakon uspješnih igara na Islandu, gdje je izabran za najboljeg mladog igrača sezone, godine 2016. prelazi u danski Aarhus Håndbold.</s><s>Tamo je igrao do 2018., kada prelazi u Aalborg Håndbold, s kojim je 2018. godine osvojio Danski kup, a 2019. i 2020. godine titulu prvaka Danske.</s><s>Naredne sezone prelazi u SC Magdeburg, s kojim je 2021. godine osvojio Ligu prvaka i IHF Super Globe; iste godine bio je i najbolji strijelac njemačkog prvenstvs s 274 gola te je proglašen za Islandskog sportaša godine.</s>

<s>Za reprezentaciju Islanda debitirao je 2016. godine, a prvi veliki turnir bilo mu je IHF Svjetsko prvenstvo 2017. godine u Francuskoj.</s><s>Na EHF Euru 2022. godine bio je najbolji strijelac Islanda (10 golova) u rekordnoj pobjedi protiv Francuske (29:21); bio je to najteži poraz francuske reprezentacije na EHF Euru.</s><s>Na istom je turniru bio i najbolji strijelac s 59 golova u 8 utakmica.</s>

<s>Islandski rukometaši</s>

